ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
ضلع چمولی کے تحت قومی شاہراہ-07 پر تیرہ جولائی 2022 کو بھاری بارش کے سبب سڑکوں کو نقصان
ضلع چمولی میں تیرہ جولائی کو بھاری بارش کی وجہ سے جو کہ 79.4 ایم ایم ریکارڈ کی گئی ہے جبکہ معمول کی بارش 39 ایم ایم ہوتی ہے، قومی شاہراہ نمبر 07 کے بعض حصوں کو سخت نقصان پہنچا جسے فوراً درست کرکے ٹریفک کے لئے کھول دیا گیا۔ زیادہ نقصان والے دو مقامات 500+398  اور کلو میٹر 900+419  پر احتیاط کے ساتھ ٹریفک بحال کردی گئی ہے اور ٹھیکے دار پوری سڑک کو بحال کرنے پر کام کررہا ہے۔
حالیہ میڈیا اطلاعات میں الزام لگایا گیا تھا کہ حکومت نے باوقار چاردھام پروجیکٹ کے لئے بلیک لسٹ میں شامل ایک کمپنی کو کام دیا ہے۔ NHIDCL یہاں واضح کرتی ہے کہ کسی بھی پروجیکٹ میں کوئی بلیک لسٹ والا شامل نہیں کیا گیا ہے اور ٹھیکے داروں کا انتخاب باضابطہ عمل کے ذریعہ کیا گیا ہے۔ یہ کمپنیاں مرکزی اور ریاستی حکومت کے کئی بنیادی ڈھانچے کے پروجیکٹوں پر کام کررہی ہیں۔
سڑکوں کو ای پی سی طریقے سے تعمیر کرایا جارہا ہے جس کے تحت ٹھیکے داروں کو تعمیر سے چار سال بعد تک سڑکوں کی مرمت کی ذمہ داری اٹھانا پڑتی ہے۔ این ایچ آئی ڈی سی ایل ملک میں اعلیٰ معیار کی سڑکیں بنانے کے عہد کی پابند ہے۔
کابینہ
ہندوستان اور ازبکستان کے ذریعہ شمسی توانائی کے میدان میں تعاون سے مفاہمت نامے پر دستخط کئے جانے کو کابینہ کی منظوری
وزیراعظم نریندر مودی کے زیر قیادت مرکزی کابینہ کو مطلع کیا گیا ہے کہ ہندوستان اور ازبکستان کے درمیان شمسی توانائی کے میدان میں تعاون کرنے کے ایک مفاہمت نامے پر دستخط کئے گئے ہیں۔
نیشنل انسٹی ٹیوٹ آف سولر انرجی ، بھارت کی نئی اور قابل تجدید توانائی کی وزارت اور ازبکستان کے انٹر نیشنل سولر انرجی انسٹی ٹیوٹ کے درمیان کارکردگی کے خاص علاقے ریسرچ/ نمائش اور آزمائشی پروجیکٹوں کے نشاندہی سے متعلق ہوں گے جو مندرجہ ذیل ہیں:
- سولر فوٹو والٹائک
- اسٹوریج ٹیکنالوجیزس
- ٹیکنا لوجی کی منتقلی
باہمی رضا مندی کے تحت دونوں فریق انٹر نیشنل سولر الائنس کے رکن ممالک میں آزمائشی پروجیکٹوں کے قیام اوراس پر عمل درآمد کے لئے کام کریں گے۔
وزیراعظم کا دفتر
وزیر اعظم نے کھونٹی لوک سبھا حلقہ کے تحت گوملا بلاک کے مہیلا وکاس منڈل کی سالانہ جنرل کانفرنس میں تقریباً 15 ہزار خواتین کی شرکت کی ستائش کی
وزیراعظم جناب نریندر مودی نے جھارکھنڈ لوک سبھا حلقہ کے کھونٹی کے تحت مہیلا وکاس منڈل، گملا بلاک کی سالانہ جنرل کانفرنس میں تقریباً 15,000 خواتین کی شرکت کی ستائش کی ہے۔ وہ آدیواسی امور کے مرکزی وزیر ارجن منڈا کے ٹوئٹ کا جواب دے رہے تھے جس میں وزیر نے بتایا ہے کہ کھونٹی لوک سبھا حلقہ کے تحت پالکوٹ  بلاک میں مہیلا وکاس منڈل کی سالانہ جنرل کانفرنس میں تقریباً 15,000 خواتین نے حصہ لیا۔ اس کنونشن میں 944 مہیلا منڈلوں کی خواتین نے شرکت کی۔
وزیر اعظم نے ٹویٹ کیا۔
"بہت قابل ستائش کوشش ہے. خواتین کی بڑھتی ہوئی شرکت ان کی بااختیاری اور ترقی کی علامت ہے۔ "
وزارت دفاع
بھارت –افریقہ دفاعی مذاکرات کا اہتمام 18 اکتوبر کو گجرات کے شہر گاندھی نگر میں دفاعی ایکسپو 2022 کے شانہ بہ شانہ کیا جائے گا
وزیر دفاع جناب راجناتھ سنگھ گجرات کے شہر گاندھی نگر میں منعقدہ 12ویں دفاعی ایکسپو کے شانہ بہ شانہ 18اکتوبر کو ، بھارت – افریقہ دفاعی مذاکرات  کے دوران افریقی ممالک کے وزرائے دفاع کی میزبانی کریں گے۔ اس مذاکرات کا وسیع موضوع ’بھارت-افریقہ: دفاع اور سلامتی سے متعلق شراکت داری کو مضبوط بنانے کے لیے حکمت عملی اپنانا‘ ہے۔
بھارت اور افریقہ قریبی اور تاریخی تعلقات ساجھا کرتے ہیں۔ افریقہ کے تئیں بھارت کے نقطہ نظر کو وزیر اعظم نریندر مودی کے ذریعہ 2018 میں اعلان کردہ کمپالا اصولوں سے رہنمائی حاصل ہوتی ہے۔ افریقہ کے ساتھ بھارت کے روابط خود افریقیوں کے ذریعہ طے کی گئیں ترجیحات پر مبنی ہیں۔
بھارتی-افریقی وزرائے دفاع کا اولین اجتماع 06 فروری 2020 کو دفاعی ایکسپو کے شانہ بہ شانہ اترپردیش کے شہر لکھنؤ میں منعقد ہوا تھا۔ اجتماع کے آخر میں ماحصل دستاویز کے طور پر ایک مشترکہ اعلامیہ – ’لکھنؤ اعلامیہ‘- اختیار کیا گیا۔
’لکھنؤ اعلامیہ’ کو جاری رکھتے ہوئے اور شراکت داروں کی مشاورت میں، آئی اے ڈی ڈی کو ادارہ جاتی شکل دی گئی اور یہ طے کیا گیا کہ اس کا اہتمام ہر دو برسوں میں دفاعی ایکسپو کے شانہ بہ شانہ کیا جائے۔ آئی اے ڈی ڈی کے تحت صلاحیت سازی، تربیت، سائبر سلامتی، بحری سلامتی اور انسداد دہشت گردی جیسے شعبوں سمیت باہمی شراکت داری کے نئے مشترکہ شعبے تلاش کیے جائیں گے۔
منوہر پاریکر انسٹی ٹیوٹ فار ڈفینس اسٹڈیز اینڈ انالسیس بھارت – افریقہ دفاعی مذاکرات کا علمی شراکت دار ہے۔
وزیراعظم کا دفتر
وزیراعظم نے بھارت کی ٹیکہ کاری مہم کے کام کاج کا جائزہ لیں گے
حکومت ہند مزید پروڈکشن یونٹیں قائم کرنے میں سہولت فراہم کرانے، فائننسنگ اور خام مال کی سپلائی کے معاملے میں ویکسین مینوفیکچررز کی مدد کررہی ہے
وزیراعظم نے ہدایت دی کہ ویکسین کی بربادی کو کم کرنے کے لئے اقدامات کئے جانے کی ضرورت ہے
وزیراعظم نے ہیلتھ کیئر ورکرس ، فرنٹ لائن ورکر، 45 سے زیادہ عمر والوں اور 18۔44 سال تک کے لوگوں کی ٹیکہ کاری کوریج کی صورتحال کا جائزہ لیا
نئی دہلی، 4 جون 2021، وزیراعظم جناب نریندر مودی نے بھارت کی ٹیکہ کاری مہم کا جائزہ لینے کے لئے ایک اعلی سطحی میٹنگ کی صدارت کی۔ افسران نے ٹیکہ کاری مہم کے مختلف پہلوؤں کے بارے میں ایک مفصل پریزینٹیشن پیش کی۔
وزیراعظم کو ویکسین کی دستیابی کی موجودہ صورتحال اور اس کو بہتر بنانے کے لئے روڈ میپ کے بارے میں بھی بریفنگ دی گئی۔ انہیں ویکسین کے پروڈکشن میں اضافے کے لئے مختلف ویکسین مینوفیکچررس کی مدد کے لئے کی جانے والی کوششوں سے بھی واقف کرایا گیا۔ حکومت ہند سرگرمی کے ساتھ ویکسین مینوفیکچررس کے ساتھ کام کررہی ہے اور مزید پروڈکشن یونٹیں قائم کرنے میں سہولت فراہم کرانے، فائننسنگ اور خام مال کی سپلائی کے معاملےان کی مدد کررہی ہے۔
وزیراعظم نے ہیلتھ کیئر ورکرس کے ساتھ ساتھ فرنٹ لائن ورکر کے ویکسین کورین کی صورتحال کا جائزہ لیا۔ انہوں نے 45 سے زیادہ عمر والوں اور 18۔44 سال تک کے لوگوں کی ٹیکہ کاری کوریج کی صورتحال کا جائزہ لیا۔ وزیراعظم نے مختلف ریاستوں میں ویکسین کی صوتحال کے بارے میں واقفیت حاصل کی ۔ وزیراعظم نے ہدایت دی کہ ویکسین کی بڑی تعداد میں بربادی ہورہی ہے اس کو کم کرنے کے لئے اقدامات کئے جانے کی ضرورت ہے۔
افسران نے ٹیکہ کاری کے عمل کو مزید عوام موافق بنانے کے لئے ٹیک فرنٹ کئے جانے والے مختلف اقدامات سے بھی وزیراعظم کو واقف کرایا۔
افسران نے ویکسین کی دستیابی کی صورتحال کے بارے میں پیشگی پتہ لگانے کی سہولت سے متعلق وزیراعظم کو بریفنگ دی۔ انہوں نے وزیراعظم کو بتایا کہ ریاستوں سے کہا گیا ہےکہ وہ اس معلومات کو ضلعی سطح تک پہنچائیں تاکہ لوگوں کو کسی پریشانی کا سامنا نہ کرنا پڑے۔
وزیر دفاع، وزیر داخلہ، وزیر خزانہ، کامرس و صنعت کے وزیر، اطلاعات و نشریات کے وزیر، وزیراعظم کے پرنسپل سکریٹری، کابینہ سکریٹری، ہیلتھ سکریٹری اور دیگر اہم افسروں نےبھی میٹنگ میں شرکت کی۔
۔۔۔۔۔۔۔۔۔۔۔
ش ح۔ا گ۔ن ا۔

U-5150
(
امور صارفین، خوراک اور عوامی تقسیم کی وزارت
پارلیمنٹ نے ضروری اشیا سے متعلق ترمیمی بل 2020 کو منظوری دی
یہ بل نہ صرف کسانوں بلکہ صارفین اور سرمایہ کاروں کے لئے بھی مثبت ماحول قائم کرے گا:
دانوے راؤ صاحب داداراؤ
نئی دہلی، 22 ؍ستمبر 2020: ضروری اشیا  بل 2020 کو آج راجیہ سبھا نے منظوری دےدی ہے، جس میں موٹے اناج ،دالوں ،تلہن ،خوردنی تیل، پیاز اور آلو کو ضروری اشیا کی فہرست سے ہٹانے کی گنجائش ہے۔اس سے پہلے صارفین کے امور ،خوراک اور تقسیم عامہ کے مرکزی وزری مملکت جناب دانوے راؤ صاحب دادادراؤ نے 14ستمبر 2020 کو یہ بل لوک سبھا میں پیش کیا تھا جس کا مقصد5 جون 2020 کو جاری کئے گئے آرڈی ننس کی جگہ بل کو منظوری دیناتھا ۔اس بل کو 15ستمبر 2020 کو لوک سبھا نے منظوری دے دی تھی۔
ضروری اشیا  بل 2020 کا مقصد پرائیویٹ سرمایہ کاروں میں ان کے کاروباری لین دین میں زیادہ ریگولیٹری مداخلت کے خوف کو ختم کرنا ہے۔ان اشیا کی پیداوار ،ذخیرہ اندوزی ،نقل وحمل ،تقسیم کاری اور سپلائی کی آزادی سے بڑی معیشتوں کو راغب کرنے اورزراعت کے سیکٹر میں پرائیویٹ سیکٹر / براہ راست بیرونی سرمایہ کاری کو راغب کرنے میں مدد ملے گی۔اس سے کولڈ اسٹوریج اور خوراک کی سپلائی چین کو جدید بنانے میں سرمایہ کاری میں مدد ملے گی۔
حکومت نے ریگولیٹری ماحول میں نرمی کرتے ہوئے اس بات کو بھی یقینی بنایا ہے کہ صارفین کے مفادات کا تحفظ کیا جاسکے ۔ ترمیم میں اس بات کی گنجائش رکھی گئی ہے کہ جنگ ،قحط ،قیمتوںمیں غیر معمولی اضافے اور قدرتی آفات جیسے صورتحال میں ان زرعی اشیا کو منضبط کیا جاسکتا ہے۔البتہ ایک ویلیو چین کے شراکتدار اور برآمد کار کی برآمداتی مانگ اس طرح کی اسٹاک لمٹ سے مستثنی رہیں گے تاکہ اس بات کو یقینی بنایا جاسکے کہ زراعت میں سرمایہ کاری کی حوصلہ شکنی نہ ہو۔
صارفین کے امور خوراک اور تقسیم عامہ کے وزیر مملکت جناب دانوے راؤ صاحب دادا راؤ نے آج راجیہ سبھا میں بل کی منظوری سے پہلے اس پر بحث کا جواب دیتے ہوئے کہا کہ یہ ترمیم اسٹوریج سہولیات کی کمی کی وجہ سے زرعی پیداوار کے زیاں کو روکنے کے لئے ضروری ہے ۔انہوں نے کہا کہ یہ ترمیم نہ صرف کسانوں کے لئے بلکہ صارفین اور سرمایہ کاروں کے لئے بھی ایک مثبت ماحول پیداکرے گی اور اس سے یقیناََ ہمارا ملک خودکفیل بنے گا۔ انہوں نے کہا کہ یہ ترمیم زراعت کے سیکٹر میں مجموعی سپلائی چین کے نظام کو مستحکم کریں گے۔یہ ترمیم زراعت کے سیکٹر میں سرمایہ کاری کو فروغ دے کر اور کاروبار میں آسانی کو فروغ دے کر کسانوں کی آمدنی کو دوگنا کرنے کے حکومت کے وعدے کو حاصل کرنے میں مدد کرے گی۔
وزیراعظم کا دفتر
وزیر اعظم نے عالمی تیر اندازی چیمپیئن شپ میں پہلا طلائی تمغہ جیتنے پر ہندوستانی خواتین کی کمپاؤنڈ ٹیم کو مبارکباد پیش کی
وزیر اعظم جناب نریندر مودی نے برلن میں منعقدہ عالمی تیر اندازی چیمپیئن شپ میں ہندوستان کو پہلا طلائی تمغہ ملنے پر ہندوستانی خواتین کی کمپاؤنڈ ٹیم کو مبارکباد پیش کی ہے۔
ایک ٹویٹ میں، وزیر اعظم نے کہا؛
"ہندوستان کے لیے یہ قابل فخر لمحہ ہے کیونکہ ہماری خواتین کی غیر معمولی کمپاؤنڈ ٹیم برلن میں منعقدہ عالمی تیر اندازی چیمپیئن شپ میں ہندوستان کے لیے پہلا طلائی تمغہ لے کر آئی ہے۔ ہمارے چیمپئن کو مبارک باد! ان کی محنت اور لگن اس شاندارجیت کا سبب بنا ہے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
7985
(
جدید اور قابل تجدید توانائی کی وزارت
آئی آر ای ڈی اے نے 4500کروڑ روپے کے سولر پی ایل آئی منصوبہ کے لئے بولیاں طلب کیں
سولر پی وی ماڈیول کی گھریلو پیداوار کو زبردست بڑھاوا
درخواست جمع کرنے کی آخری تاریخ: 30جون
جدید اور قابل تجدید توانائی کی وزارت کے تحت پبلک سیکٹر کے ادارےانڈین رینوایبل انرجی ڈیولپمنٹ ایجنسی نے مرکزی حکومت کے 4500کروڑ روپے کے پیداوار سے مربوط حوصلہ افزائی منصوبہ کے تحت سولر تیار کرنے والی اکائیوں کے قیام کے لئے سولر ماڈیول تیار کرنےو الے مینوفیکچررس سے بولیاں طلب کی ہیں۔ وزارت نے اس منصوبے کے لئے ایڈیراکو نافذ کرنے والی ایجنسی کے طورپر نامزد کیا ہے۔ اس سے قبل مرکزی کابینہ نے سولر فوٹو فولٹیک  ماڈیول کی گھریلو پیداوار کو بڑھاوا دینے کے لئے 4500کروڑ روپے کے منصوبہ کو منظوری دی تھی۔
درخواست جمع کرنے کی آخری تاریخ 30 جون ہے۔کامیاب بولی لگانےو الوں کے انتخاب کا عمل 30 جولائی تک پورا کیاجانا ہے۔ ایڈیرا نے 25مئی کو اپنی ویب سائٹ پر درخواست دستاویز کے لئے دعوت نامہ جاری کیاتھا اور الیکٹرانک طور پر درخواست جمع کرنے کا عمل 31 مئی کو ہی شروع ہوگیاتھا۔
درخواست گزاروں کو منصوبے کے تحت مختص پوری صلاحیت کے لئے براؤن فیلڈ یا گرین فیلڈ مصنوعات سازی سہولت فراہم کرنے کی ضرورت ہے۔ وہیں اس منصوبہ کے تحت درخواست گزاروں کو براؤن فیلڈ یا گرین فیلڈ سہولت کا ملا جلا خاکہ قائم کرنے کی اجازت نہیں ہے۔ مصنوعات سازی ؍اکائی جس کے لئے بولی جمع کرنے کی آخری تاریخ سے پہلے ضروری اثاثہ جاتی اشیاء کی درآمدکی گئی ہے۔ اس پی ایل آئی منصوبہ کے تحت حصہ داری کے لئے اہل نہیں ہوں گے۔ وہیں قائم کی جانے والی مصنوعات سازی اکائی کی کم از کم صلاحیت 1000میگاواٹ ہوگی۔ پی ایل آئی کو کامیاب درخواست گزاروں کو پانچ سال کی مدت کے لئے سالانہ تقسیم کیاجائے گا۔
موجودہ وقت میں سولر صلاحیت میں اضافہ کافی حد تک درآمد شدہ سولر پی وی سیل اور ماڈیول پر منحصر ہے، کیونکہ گھریلو صنعت کے پاس سولر پی وی سیل اور ماڈیول کو چلانے کی محدود صلاحیت ہے۔ اعلیٰ صلاحیت والے سولر پی وی ماڈیول پر قومی پروگرام بجلی جیسے نظریاتی شعبہ میں درآمد کو کم کرنے کا اور اس سے آتم نر بھر بھارت کی پہل کو مضبوطی حاصل ہوگی۔
بھارتی چناؤ کمیشن
ای سی آئی نے 21 مئی 2020 کو قانون ساز اسمبلی کے ارکان کے ذریعے مہاراشٹر قانون ساز کونسلوں کے دو سال میں ایک بار ہونے والے انتخابات کرانے کا فیصلہ کیا
نئی دہلی، یکم مئی 2020 / انتخابی کمیشن نے آج مہاراشٹر ریاست میں قانون ساز اسمبلی کے ارکان کے ذریعے قانون ساز کونسل کے ممبروں کی 9 خالی سیٹوں کے لیے دو سال میں ایک بار ہونے والے انتخابات کرانے کے قابل عمل ہونے سے متعلق معاملے کا جائزہ لیا۔ اعلیٰ انتخابی کمشنر جناب انل اروڑہ نے انتخابی کمشنر جناب اشوک لواسا اور انتخابی کمشنر جناب سشیل چندر کے ساتھ امریکہ سے ویڈیو کال پر ایک میٹنگ میں شرکت کی۔
مہاراشٹر میں ایم ایل اے کے ذریعے ایم ایل سی کی 9 سیٹیں 24 اپریل 2020 کو خالی ہو گئیں ۔ 3 اپریل 2020 کو ای سی آئی نے کووڈ – 19 صورتحال کے پیش نظر یہ انتخابات مزید احکامات جاری ہونے تک ملتوی کرنے کے لیے دفعہ 324 کے تحت ایک حکم جاری کیا۔
انتخابی کمیشن نے مہاراشٹر کے چیف سکریٹری کا ایک خط مورخہ 30 اپریل 2020 موصول کیا۔ جس میں چیف سکریٹری نے وبا پر قابو پانے کے لیے کیے گیے مختلف اقدامات کا اشارہ دیا اور یہ کہ ریاستی سرکار کا اس نظریے سے جائزہ لیا کہ ایم ایل اے کے ذریعے ایم ایل سی کی 9 سیٹوں کے انتخابات محفوظ ماحول میں کرائے جا سکتے ہیں۔ ریاستی سرکار نے کمیشن کو یقین دلایا ہے کہ وہ اس بات کی یقین دہانی کے پوری طرح پرعزم ہے کہ یہ انتخابات پوری صفائی ستھرائی اور سوشل ڈسٹینسنگ نیز بااختیار حکام کی طرف سے لاگو کی گئی دیگر شرائط کے ساتھ کرائے جائیں گے۔
مرکزی وزارت داخلہ کے مورخہ 29 اپریل 2020 کے اُس حکم کا حوالہ دیتے ہوئے جن کا تعلق مائیگرینٹ ورکروں ، عقیدت مندوں، سیاحوں، طلبا اور دیگر افراد جو لاک ڈا ؤن کی وجہ سے مخلف جگہوں پر پھنسے رہ گئے ہیں انہیں ان کے وطن جانے کی اجازت دینے سے متعلق ہے ، ریاستی سرکار نے دہرایا ہے کہ وہ اس بات کی سہولت دیگی اور اس بات کو یقینی بنائے گی کہ یہ انتخابات اس سلسلے میں جاری کی گئی تمام ہدایات پر عمل کرتے ہوئے کرائے جائیں گے۔
کمیشن نے مہاراشٹر کے عزت مآب گورنر کا ایک ڈی او لیٹر مورخہ 30 اپریل 2020 بھی موصول کیا ہے۔ جس میں سی ای سی سے خطاب کیا گیا ہے اور جس میں ریاست میں انتخابات کرائے جانے کو قابل عمل بتایا گیا ہے۔ اس سلسلے میں مہاراشٹر کے گورنر نے یہ بھی بتایا ہے کہ جناب ادھو بالا صاحب ٹھاکرے کو 28 نومبر 2019 کو مہاراشٹر کے وزیر اعلیٰ کے طور پر حلف دلایا گیا تھا۔ اس میں یہ اشارہ بھی دیا گیا ہے کہ آئینی شقوں کے مطابق انہیں چھ مہینے کے اندر اندر یا تو مہاراشٹر قانون ساز اسمبلی یا قانون ساز کونسل کا رکن ہونا چاہیے اور یہ چھ مہینے کی مدت 27 مئی 2020 کو ختم ہو رہی ہے۔ انہوں نے مزید کہا ہے کہ حقیقی صورتحال قابو میں ہے اور اب اس میں بہتری آرہی ہے نیز اس کے پیش نظر حکومت نے لاک ڈاؤن میں بہت سی نرمیاں کر دی ہیں۔ لہذا پوری صورتحال کو مد نظر رکھتے ہوئے انتخابی کمیشن سے درخواست کی گئی ہے کہ وہ انتخابات کرانے کے طور طریقے تیار کرنے پر غور کرے۔
کمیشن نے ان انتخابات کے لیے مہاراشٹر کے اعلیٰ انتخابی افسر کو مشاہد کے طور پر منتخب کیا ہے۔
کمیشن نے دیگر ملتوی انتخابات کا اگلے ہفتے جائزہ لینے کا بھی فیصلہ کیا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U -2199
(Visitor Counter : 136
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 187.95 کروڑ سے تجاوز کرگئی
12 سے 14 سال کی عمر کے گروپ کے لئے 2.70 کروڑ سے زائد ویکسین ڈوز لگائی گئیں
بھارت میں زیر علاج مریضوں کی تعداداس وقت 15,636 ہے
گذشتہ 24 گھنٹوں میں 2,483 نئے معاملات سامنے آئے
شفایابی کی شرح فی الحال 98.75 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.58 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 187.95 کروڑ  سے تجاوز کرگئی ہے۔یہ سنگ میل 2,30,89,167 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 2.70 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا اور اس کے تحت اب تک 4,68,211 لوگوں کو احتیاطی خوراکیں دی جاچکی ہیں۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10404823
|
|
دوسری خوراک
|
|
10013086
|
|
احتیاطی خوراک
|
|
4715948
|
|
صف اول کے کارکنان
|
|
پہلی خوراک
|
|
18415129
|
|
دوسری خوراک
|
|
17533583
|
|
احتیاطی خوراک
|
|
7402619
|
|
12 سے 14 سال کی عمر کا گروپ
|
|
پہلی خوراک
|
|
27096975
|
|
دوسری خوراک
|
|
3727130
|
|
15 سے 18 برس کی عمر کے گروپ کے افراد
|
|
پہلی خوراک
|
|
58203865
|
|
دوسری خوراک
|
|
41567113
|
|
18سے44برس کی عمرکےگروپ کےافراد
|
|
پہلی خوراک
|
|
555533820
|
|
دوسری خوراک
|
|
476068522
|
|
احتیاطی خوراک
|
|
102702
|
|
45 سے 59 برس کی عمر کے گروپ کے افراد
|
|
پہلی خوراک
|
|
202890196
|
|
دوسری خوراک
|
|
187497026
|
|
احتیاطی خوراک
|
|
365509
|
|
60 سال سے زیادہ عمر کے افراد
|
|
پہلی خوراک
|
|
126843833
|
|
دوسری خوراک
|
|
116804704
|
|
احتیاطی خوراک
|
|
14389840
|
|
احتیاطی خوراک
|
|
26976618
|
|
کل تعداد
|
|
1879576423
مریضوں کی تعداد میں گراوٹ کے رجحانات کے بعد ہندوستان میں زیرعلاج مریضوں کی تعداد مزید کم ہو کر آج 15,636 ہوگئی جو ملک کے مجموعی پازیٹو معاملات کا 0.04 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.75 فیصد ہے۔گزشتہ 24 گھنٹوں کے دوران 1,970 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,25,23,311 ہے۔
گزشتہ 24 گھنٹوں کے دوران 2,483 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,49,197 ٹیسٹ انجام دیئے گئے۔ ہندوستان میں اس وقت تک مجموعی طور پر 83.54 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 0.58 فیصد ہے۔جبکہ مثبت معاملات کی یومیہ شرح اس وقت 0.55 فیصد درج کی گئی ہے۔
سائنس اور ٹیکنالوجی کی وزارت
آئی آئی اے کے سائنس دانوں نے خلاء میں لیتھیم سے مالا مال نئے سرخ ستاروں کا پتہ لگایا ہے
نئی دلّی ، 19 اپریل / انڈین انسٹی ٹیوٹ آف ایسٹرو فزکس  کے تحقیق کاروں نے ، جو حکومتِ ہند کے سائنس اور ٹیکنا لوجی کے محکمے کے تحت ایک خود مختار ادارہ ہے ، لیتھیم سے مالا مال سینکڑوں بڑے ادارے دریافت کئے ہیں ، جن سے ظاہر ہوتا ہے کہ ان ستاروں میں لیتھیم کی پیداوار زبردست طریقے سے ہو رہی ہے اور یہ اجرامِ فلکی میں بڑی تعداد میں پھیلے ہوئے ہیں ۔ انہوں نے لیتھیم میں اضافے کو ہیلیم سے چمکنے والے ستاروں سے منسوب کیا ہے ، جو سرخ رنگ کے بڑے ستارے جیسے ہیں ۔ اس طرح انہوں نے سرخ ستاروں کے تجزیہ کے نئے باب کھول دیئے ہیں ۔
آئی آئی اے میں ڈاکٹر ایشور ریڈی نے اور اُن کے طالبِ علم دیپک اور رگھوبیر سنگھ نے اپنے مطالعے میں ، جو حال ہی میں ایسٹرو فزیکل جرنل لیٹرس اینڈ منتھلی نوٹس آف رائل ایسٹرو نومیکل سوسائٹی  میں شائع ہوا ہے ، بڑی تعداد میں زبردست مقدار والے لیتھیم کے ستاروں کی دریافت کی ہے ، جن میں لیتھیم کی مقدار اے  = 3.2 ڈیکس  کے برابر یا کچھ معاملات میں موجودہ مقدار سے 10 گنا زیادہ ہے ۔
لیتھیم  تین بنیادی عناصر یعنی ہائیڈروجن اور ہیلیم کے علاوہ تیسرا عنصر ہے ، جو بِگ بینگ کے نیو کلیو سنتھیسس  سے تیار ہوتی ہے اور جس کے ماڈل سے بنیادی عناصر ایل آئی کی بڑی مقدار کا پتہ چلتا ہے  ~ 2.7 ~ ڈیکس ) ۔ البتہ ، ایل آئی کا موجودہ پیمانہ فلکیات میں آفرینش سے موجود قدر سے تقریباً چار گنا ہے ۔ اس لئے ہماری کہکشاں میں لیتھیم کی سورس کی نشاندہی بگ بینگ کی نیو کلیائی سنتھیسس کرنے والے تحقیق کاروں کے لئے بڑی دلچسپی کا باعث ہو گی ۔ ری ایکشن کے علاوہ ، جس میں بہت زیادہ توانائی والی کاسمک شعاعیں کے اجزاء میں دھماکے ہوتے ہیں اور اس کے نتیجے میں کاربن اور آکسیجن پیدا کرنے والے ہلکے اجزاء جیسے لیتھیم وجود میں آتے ہیں ۔ اس کا مطلب ہے کہ اصل لیتھیم ، جس سے یہ ستارے وجود میں آتے ہیں ، ستاروں کی وجود میں آنے کی مدت پر منحصر ہوتے ہیں اور ان کا درجۂ حرارت بہت کم ہوتا ہے ، جو 2.5x10-6 کے ، کے برابر ہوتا ہے ۔
ٹیم نے فلکیات میں علم طبیعات سے متعلق ایک طویل عرصے سے موجود مسئلے کو حل کرنے کی جانب پیش رفت کی ہے ۔ بڑے پیمانے پر زمینی اور خلاء کے مشنوں سے حاصل شدہ اعداد و شمار کو استعمال کرتے ہوئے انہوں نے لیتھیم سے مالا مال سینکڑوں ستارے دریافت کئے ہیں ۔ اگرچہ اُن کے مطالعے سے لیتھیم سے مالا مال ستاروں کی تعداد کئی گنا بڑھ جائے گی ، لیکن یہ اب بھی کہکشاں میں 100 میں سے ایک میں پائی جاتی ہے ۔
تحقیق کاروں نے اِن ستاروں کی دیگر ہزاروں ستاروں کی نسبت سے تجزیہ کرتے ہوئے ، اِن کے ارتقاء کے مرحلے کو سمجھنے کی کوشش کی ہے ۔ انہوں نے اس مقصد کے لئے کیپلر اسپیس ٹیلی اسکوپ سے ، جو مختلف سیاروں کی دریافت کے لئے ناسا کا مشن ہے ، اعداد و شمار اکٹھا کئے ہیں ۔ اُن کی خصوصیات ، فریکوینسی اور دباؤ ، کشش وغیرہ کی تحقیقی کرتے ہوئے انہوں نے ، انہیں ہیلیم سے روشن ستاروں اور ان کے درمیان ایک فرق تلاش کیا ہے ۔
اہم بات یہ ہے کہ انہوں نے پہلی مرتبہ یہ ظاہر کیا ہے کہ ستاروں میں لیتھیم میں اضافہ صرف مرکزی طور پر ہیلیم سے چمکنے والے ستاروں سے ہی وابستہ ہے ، جنہیں سرخ ستارے کہا جاتا ہے ۔ یہ ایک اہم دریافت ہے ، جو سیارے کا احاطہ کرنے یا نیو کلیائی سنتھیسس جیسی کئی مجوزہ تھیوری کو ختم کرنے میں مدد دے سکتی ہے ۔
تصویر :  لیتھیم سے مالا مال سیارے یا ستارے ہیں ، جن کے بارے میں ایسٹرو سیسمک اعداد و شمار دستیاب ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1855
(Visitor Counter : 119
وزارتِ تعلیم
جناب دھرمیندر پردھان نے بھارتی اور امریکی یونیورسٹیوں کے درمیان اسٹریٹجک شراکت داری کو گہرا کرنے کے لیے وزیر اعظم نریندر مودی اور صدر جو بائیڈن کے عزم کا خیرمقدم کیا
وزارت تعلیم ہند امریکہ کے قیام کے لیے کام کرے گی گلوبل چیلنج انسٹی ٹیوٹ تحقیقی شراکت داری کو گہرا کریں گے – جناب دھرمیندر پردھان
مرکزی وزیر تعلیم و ہنر مندی کی ترقی و صنعت کاری جناب دھرمیندر پردھان نے بھارت کے وزیر اعظم جناب نریندر مودی اور امریکہ کے صدر جناب جو بائیڈن کے ذریعہ بھارتی اور امریکی یونیورسٹیوں کے درمیان اسٹریٹجک شراکت داری کو گہرا کرنے کے عزم کا خیرمقدم کیا ہے۔
“میں عزت مآب وزیر اعظم @narendraModi اور @POTUS @JoeBiden کے بھارتی اور امریکی یونیورسٹیوں کے درمیان اسٹریٹجک شراکت داری کو گہرا کرنے کے عزم کا خیرمقدم کرتا ہوں۔”
جناب پردھان نے کہا کہ اہم اور ابھرتی ہوئی ٹکنالوجی  پر حال ہی میں شروع کی گئی بھارت-امریکہ پہل سے شراکت داری کے ایک نئے مرحلے کا آغاز ہونے اور نتائج میں تیزی آنے کا امکان ہے، خاص طور پر نئے دور کی ٹکنالوجیوں اور ہمارے تعلیمی اداروں میں بہترین آر اینڈ ڈی مراکز کے تناظر میں۔
انھوں نے بتایا کہ ایسوسی ایشن آف امریکن یونیورسٹیز کے ساتھ جوائنٹ ٹاسک فورس تشکیل دی گئی ہے جس میں آئی آئی ٹی اور آئی آئی ایس سی کے سرکردہ افراد شامل ہیں۔
انھوں نے مزید کہا کہ جیسا کہ ہمارے رہنماؤں نے تصور کیا ہے، وزارت تعلیم ہند-امریکہ کے قیام کے لیے کام کرے گی۔ گلوبل چیلنج انسٹی ٹیوٹس سیمی کنڈکٹر، پائیدار زراعت، صاف توانائی، صحت اور وبائی امراض کی تیاری اور ابھرتی ہوئی ٹیکنالوجیز جیسے شعبوں میں تحقیقی شراکت داری اور عوام سے لوگوں کے تبادلے کو گہرا کریں۔
انھوں نے اس بات پر مسرت کا اظہار کیا کہ یہ رسمی شراکت داری اپنی تکمیلی مہارت اور صنعتی تعاون اور اسٹارٹ اپ ایبلرز کی شمولیت سے خیالات کے آزادانہ بہاؤ، طلباء کے تبادلے اور مشترکہ آئی پی آرز کی سہولت فراہم کرے گی۔ یہ تعلیمی شراکت داری پائیدار اور محفوظ مستقبل کے لیے حل تیار کرنے میں مدد کرے گی۔ انھوں نے کہا کہ یہ ایک تاریخ ساز لمحہ ہے جب دو مضبوط ممالک تعلیم اور تحقیق میں ہاتھ ملا رہے ہیں جو آنے والے برسوں میں عالمی اثر ڈالیں گے۔
ماحولیات، جنگلات اور موسمیاتی تبدیلی کی وزارت
سنگل یوز پلاسٹک پر پابندی
شناخت شدہ سنگل یوز پلاسٹک کی اشیاء پر پابندی 12 اگست 2021 کو نوٹیفائی کی گئی تھی اور یہ یکم جولائی 2022 سے نافذ العمل ہو گئی تھی۔ ممنوعہ سنگل یوز پلاسٹک بنانے والے یونٹس کو متبادل کی طرف منتقل کرنے کے لیے منتقلی کا وقت فراہم کیا گیا تھا۔ مائیکرو، چھوٹی اوردرمیانے درجہ کی صنعتوں کی وزارت کے پاس ایم ایس ایم ای یونٹس کو معاونت فراہم کرنے کے لیے اسکیمیں ہیں، جن میں متبادل/دیگر مصنوعات کی طرف جانے کے لیے ممنوعہ سنگل استعمال شدہ پلاسٹک کی اشیاء کی تیاری میں شامل ایسے یونٹس کی مدد شامل ہے۔ اسکیم کے رہنما خطوط کے مطابق یہ اسکیمیں، ٹیکنالوجی کی اپ گریڈیشن، بیداری پیدا کرنے، مارکیٹنگ کی مدد، بنیادی ڈھانچہ جاتی معونت کے سلسلے میں مدد فراہم کرتی ہیں۔ متبادل کی تیاری سے روزگار کے نئے مواقع اور کاروباری ماڈل پیدا ہوں گے۔ جی ایس ٹی کونسل سیکرٹریٹ کو تجویز دی گئی ہے کہ وہ جی ایس ٹی کی شرحوں کو ایڈجسٹ کرے تاکہ ممنوعہ واحد استعمال کی اشیاء کے متبادل کو اپنانے میں اضافہ ہو سکے۔
یہ معلومات ماحولیات، جنگلات اور آب و ہوا کی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں فراہم کیں۔
محنت اور روزگار کی وزارت
ای ایس آئی اسکیم کے دائرے میں شمولیت کی حد میں توسیع
نئی دلّی، 24 جولائی/ محنت اور روز گار کے مرکزی وزیر مملکت  جناب سنتوش کمار گنگوار نے ایک سوال کے تحریری جواب میں راجیہ سبھا کو مطلع کیاہے کہ یکم جنوری،2017 تک حکومت نے ایمپلائز اسٹیٹ انشورنس  ایکٹ، 1948 کے تحت ملازمین کے لئے ای ایس آئی اسکیم کے دائرے میں شمولیت کے حد کو 15 ہزار روپئے ماہانہ سے بڑھا کر 21 ہزار روپئے ماہانہ کر دیا ہے۔ اس کے بعد سے انشورنس شدہ افراد کی تعداد میں مسلسل اضافہ ہو رہا ہے۔ سال 2015-16 کے دوران 2.13 کروڑ ملازمین، سال 2016-17 کے دوران 3.19 کروڑ ملازمین، سال 2017-18 کے دوران 3.43 کروڑ ملازمین اور سال 2018-19 کے دوران 3.49 کروڑ ملازمین اس اسکیم کے دائرے میں آئے ہیں۔
۔۔۔۔۔۔
U.3401
(Visitor Counter : 54
صدر جمہوریہ کا سکریٹریٹ
پریس اعلامیہ
نئی دہلی،07نومبر ،2020 / صدر جمہوریہ ہند نے جناب یشوردھن کمار سنہا کو راشٹرپتی بھون میں آج  کو صبح 10 بجے ایک تقریب میں مرکزی اطلاع کمیشن میں چیف انفورمیشن کمشنر کے عہدے کا حلف دلایا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 7026
(